Die oulike rakkertjie, lid van die groter eenhoring-renostergroep (rhinoceros unicornis) wat ook die Indiese renoster genoem word, is op 4 Januarie gebore. Sy ma was ’n allemintige 16 maande swanger. Die kalfie sal eersdaags 'n naam kry.
Hy is die eerste nuweling wat vanjaar sy verskyning gemaak het in die Toronto-dieretuin in Kanada. Kyk net hoe vasbeslote is hy om sy dors te les, en mamma Ashakiran (13) moet maar ewe gedwee opstaan daarvoor.
Stropery van die pragtige diere is egter nog ’n groot bedreiging. Hulle kom hoofsaaklik in die norode van Indië en die suidelike gedeeltes van Nepal voor.